[]

9. การจัดการ

(1) โครงสร้างการจัดการ

คณะกรรมการบริษัท

ณ วันที่ 29 กุมภาพันธ์ 2551 คณะกรรมการบริษัท ประกอบด้วยกรรมการมีรายชื่อดังต่อไปนี้

1. ดร. บวรศักดิ์ อุวรรณโณ ประธานกรรมการ

2. นายศิริธัช โรจนพฤกษ์ กรรมการ

3. นายชาตรี มหัทธนาดุลย์ กรรมการ

4. นายสมโภชน์ อาหุนัย กรรมการ

5. นายวรเจตน์ อินทามระ กรรมการ

6. นายสุรชัย สุขศรีวงศ์ กรรมการ

7. นายมนตรี มหัทธนาดุลย์ กรรมการ

8. นายวัฒนา สุภรณ์ไพบูลย์ กรรมการอิสระ

9. นายศุภศักดิ์ จิรเสวีนุประพันธ์ กรรมการอิสระ

10. นายชัยวัฒน์ พงศ์พิศิษฎ์สกุล กรรมการอิสระ

กรรมการผู้มีอำนาจลงลายมือชื่อแทนบริษัท

กรรมการผู้มีอำนาจลงนามลงลายมือชื่อผูกพันบริษัทได้คือ ดร. บวรศักดิ์ อุวรรณโณ นายสุรชัย
สุขศรีวงศ์ นายวรเจตน์ อินทามระ คนใดคนหนึ่งลงลายมือชื่อร่วมกับ นายศิริธัช โรจนพฤกษ์
นายสมโภชน์ อาหุนัย นายชาตรี มหัทธนาดุลย์ คนใดคนหนึ่ง
รวมเป็นสองคนพร้อมประทับตราสำคัญของบริษัท

องค์ประกอบและการแต่งตั้งคณะกรรมการบริษัท

คณะกรรมการบริษัท จะต้องครบวาระในอำนาจหน้าที่คราวละ 3 คนจาก 10คนต่อ 1 ปี (1 ใน3 )
ของจำนวนกรรมการ
การแต่งตั้งกรรมการใหม่ทดแทนกรรมการที่ครบวาระจะต้องแต่งตั้งจากการประชุมผู้ถือหุ้นสามัญประจำปีของทุก
ๆ ปี กรณีกรรมการลาออกก่อนครบวาระ คณะกรรมการมีอำนาจในการประชุม
และเลือกตั้งกรรมการใหม่แทนกรรมการที่ลาออก
การประชุมคณะกรรมการบริษัทจะต้องมีกรรมการบริษัทอย่างน้อย 5 คน ใน 10 คน
จึงจะถือว่าครบองค์ประชุม ซึ่งจะไม่รวมถึงคณะกรรมการตรวจสอบที่เข้าร่วมประชุมด้วย

ขอบเขตอำนาจหน้าที่คณะกรรมการบริหาร

คณะกรรมการบริหารมีอำนาจหน้าที่ในการบริหารงานในส่วนต่าง ๆ
ของบริษัทตามสายการบังคับบัญชาของบริษัท โดยส่วนหนึ่งของคณะกรรมการบริหารในปัจจุบันนี้
จะมีกรรมการบริษัทรวมอยู่ด้วย คือ ประธานเจ้าหน้าที่บริหาร
ประธานเจ้าหน้าที่ฝ่ายปฏิบัติการอาหาร ประธานเจ้าหน้าที่ฝ่ายปฏิบัติการเอทานอล
และประธานเจ้าหน้าที่ฝ่ายปฏิบัติการลงทุน
คณะกรรมการบริหารบริษัทมีอำนาจในการตัดสินใจในทุกเรื่องที่เป็นการดำเนินการตามปกติเว้นแต่มีกรณีที่ไม่ปกติขึ้น
เช่น การซื้อขายทรัพย์สินที่มีราคาสูง การขยายหรือลดการลงทุนต่าง ๆ เหล่านี้
จะต้องนำเสนอคณะกรรมการบริษัททุกครั้ง

คณะกรรมการตรวจสอบ

คณะกรรมการบริษัทได้แต่งตั้งคณะกรรมการตรวจสอบ
ประกอบด้วยกรรมการบริษัทที่มิได้เป็นผู้บริหารของบริษัท และเป็นกรรมการอิสระดังนี้

1. นายวัฒนา สุภรณ์ไพบูลย์ ประธานกรรมการตรวจสอบ

2. นายศุภศักดิ์ จิรเสวีนุประพันธ์ กรรมการตรวจสอบ / กรรมการอิสระ

3. นายชัยวัฒน์ พงศ์พิศิษฎ์สกุล กรรมการตรวจสอบ / กรรมการอิสระ

อำนาจหน้าที่คณะกรรมการตรวจสอบ

1.  ดูแลการบริหารงานของคณะกรรมการบริหารให้เป็นไปตามนโยบายของคณะกรรมการบริษัท

2.  ดูแลรายงานทางการเงินของบริษัทให้ตรงต่อความเป็นจริง ครบถ้วนเพียงพอและเชื่อถือได้

3.  ดูแลให้บริษัท มีระบบควบคุมภายในที่เหมาะสมและมีประสิทธิภาพ

4.  พิจารณาคัดเลือกและเสนอแต่งตั้งผู้สอบบัญชีของบริษัท

5.  ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

6.  จัดทำรายงานการกำกับดูแลกิจการของคณะกรรมการตรวจสอบ

7.  ปฏิบัติการอื่นใด ตามที่คณะกรรมการของบริษัทมอบหมาย

(2) การสรรหากรรมการและผู้บริหาร

ในการแต่งตั้งกรรมการของบริษัท จะมี 2 ลักษณะดังนี้

1. กรรมการที่ออกตามวาระ จะต้องมีการเสนอชื่อกรรมการคนใหม่ ผ่านที่ประชุมผู้ถือหุ้นสามัญ
ประจำปี ซึ่งกรรมการแต่ละรายจะต้องได้รับคะแนนเสียงเห็นชอบเกินกว่ากึ่งหนึ่งของจำนวน
เสียงทั้งหมดของผู้ถือหุ้น ซึ่งมาประชุมและมีสิทธิ์ออกเสียง

2. กรรมการที่ออกก่อนครบวาระ หรือลาออกเพราะเหตุจำเป็นคณะกรรมการบริษัท ที่เหลืออยู่
จะเป็นผู้สรรหาบุคคลที่เหมาะสมมาทดแทน ซึ่งอาจจะมีมากกว่าจำนวนกรรมการที่ต้องการ
แล้วนำมาเสนอชื่อ เพื่อทำการคัดเลือกและลงมติในที่ประชุม คณะกรรมการบริษัท เพื่อเป็น
กรรมการคนใหม่ในส่วนของผู้บริหาร จะทำการคัดเลือกโดยผ่านคณะกรรมการบริษัท หรือ
คณะบริหารเท่านั้น

(3) ค่าตอบแทนผู้บริหาร

ค่าตอบแทนของคณะกรรมการบริษัท เป็นจำนวนเงิน 11,682,000 บาท โดยแบ่งเป็น

- ค่าตอบแทนของคณะกรรมการตรวจสอบ/กรรมการอิสระ ประจำปี 2550 เงินบำเหน็จ
กรรมการประจำปี 120,000 บาท และเบี้ยประชุมกรรมการ 138,000 บาท)

  1. พล.ต.ท.มาโนช ไกรวงศ์ ประธานกรรมการตรวจสอบ/กรรมการอิสระ

  (แทนโดยนายวัฒนา สุภรณ์ไพบูลย์) (ลาออกเมื่อ 25 มกราคม 2551)

2. นายชัยวัฒน์ พงศ์พิศิษฏ์สกุล กรรมการตรวจสอบ

3. นายศุภศักดิ์ จิราเสวีนุประพันธ์ กรรมการตรวจสอบ

- ค่าตอบแทนของคณะกรรมการบริหาร ประจำปี 2550 (เงินเดือน+โบนัสประจำปีเป็นเงิน
11,424,000 บาท)

  1. นายชาตรี มหัทธนาดุลย์ ประธานเจ้าหน้าที่ฝ่ายปฏิบัติการอาหาร

  2. นายสุพล อ่อนแสง กรรมการ และผู้จัดการฝ่ายโรงงาน (อาหาร)

  (ลาออก จากการเป็นกรรมการบริษัท 5 พฤศจิกายน 2550)

3. น.ส.ทิพวรรณ นวสกุลจินดา กรรมการและผู้จัดการฝ่ายบัญชีและการเงิน

(อาหาร)

(ลาออก จากการเป็นกรรมมการบริษัท 5 พฤศจิกายน 2550)

  4. นายวรเจตน์ อินทามระ กรรมการและประธานเจ้าหน้าที่ฝ่ายปฏิบัติการ เอทานอล

  5. นายสมโภชน์ อาหุนัย กรรมการและประธานเจ้าหน้าที่ฝ่ายปฏิบัติการ ลงทุน

  6. นายมนตรี มหัทธนาดุลย์ กรรมการและผู้จัดการฝ่ายการตลาด

  7. นางสาวกนกนุช ชลวานิช กรรมการและผู้จัดการฝ่ายงานส่งเสริมการลงทุน

  (ลาออกจากการเป็นกรรมการบริษัท 20 สิงหาคม 2550)

  - ค่าตอบแทนของผู้บริหาร 6 ท่านแรก ประจำปี 2550 (เงินเดือน+โบนัสประจำปี เป็นเงิน
  3,826,000 บาท)

1. นายศรชัย คู่วงศ์ไพศาล ผู้จัดการโรงงานอาหารทะเลบรรจุกระป๋อง

2. นางสาวสุธิดา มหัทธนาดุลย์ ผู้จัดการอาวุโสฝ่ายการเงิน

3. นายทวีชัย วรรณศิลป์ ผู้อำนวยการฝ่ายบัญชีและการเงิน

4. นางธิดา ชลวร ผู้อำนวยการฝ่ายทรัพยากรมนุษย์

5. นางวิไลลักษณ์ วิกิตเศรษฐ ผู้อำนวยการฝ่ายจัดซื้อ

6. นายลักษณ์ ภู่ชัยวัฒนานนท์ ผู้อำนวยการฝ่ายไร่

(4) การกำกับดูแลกิจการ

1. นโยบายเกี่ยวกับการกำกับดูแลกิจการที่ดี

คณะกรรมการบริษัทมีการปฏิบัติตนตามหลักการของการเป็นผู้บริหารที่ดีสำหรับกรรมการบริษัทจดทะเบียนและบริษัทย่อยได้มีแผนการในการสนับสนุนให้คณะกรรมการของบริษัทให้ปฎิบัติตามหลักการ
การเป็นผู้บริหารที่ดีสำหรับกรรมการบริษัทจดทะเบียนให้เป็นไปตามแนวทางของตลาดหลักทรัพย์
โดยการส่งเสริมความรู้ความเข้าใจในบทบาทหน้าที่ของกรรมการ

คณะกรรมการบริษัทได้ให้ความสำคัญต่อระบบการควบคุมและการตรวจสอบภายใน
และการกำกับดูแลฝ่ายบริหารให้ดำเนินการตามนโยบายเกี่ยวกับการกำกับดูแลกิจการอย่างมีประสิทธิภาพ
เพื่อประโยชน์ในระยะยาวของผู้ถือหุ้นภายใต้กรอบข้อกำหนดของกฎหมายและจริยธรรมทางธุรกิจ

2. สิทธิของผู้ถือหุ้น

ในการประชุมผู้ถือหุ้นบริษัทคำนึงถึงสิทธิของผู้ถือหุ้นทุกรายอย่างเท่าเทียมกัน
โดยบริษัทได้ทำการส่งหนังสือนัดประชุม และเอกสารประกอบการประชุมตามวาระต่างๆ
ให้ผู้ถือหุ้นทราบเป็นการล่วงหน้าประมาณ 10
วันทำการโดยในแต่ละวาระมีความเห็นของคณะกรรมการประกอบ
กรณีที่ผู้ถือหุ้นไม่สามารถเข้าร่วมประชุมได้ บริษัทได้แนบใบมอบฉันทะมาประชุมแทนได้
และผู้ถือหุ้นมีโอกาสแสดงความคิดเห็นและซักถาม บริษัทพร้อมอำนวยความสะดวก
และดูแลอย่างเป็นธรรมทุกรายอย่างเท่าเทียมกัน

3. สิทธิของผู้มีส่วนได้เสีย

บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม โดยบริษัทจะปฏิบัติตามข้อกำหนดของกฎหมาย
และกฎระเบียบต่างๆที่เกี่ยวข้อง เพื่อให้สิทธิของผู้มีส่วนได้เสียเหล่านี้ได้รับการดูแลอย่างดี

4. การประชุมผู้ถือหุ้น

ในปี 2550 บริษัทมีการประชุมสามัญประจำปี วันที่ 30 เมษายน 2550 ณ ห้องประชุมใหญ่ของบริษัท
เลขที่ 199 หมู่ 3 ถนนสงขลา-จะนะ ตำบลทุ่งหวัง อำเภอเมือง จังหวัดสงขลา
มีผู้ถือหุ้นเข้าร่วมประชุมด้วยตนเอง และโดยการมอบฉันทะรวม 32 คน นับจำนวนหุ้นได้
2,765,884,500 หุ้น คิดเป็นร้อยละ 99.49 ของจำนวนหุ้นที่จำหน่ายได้แล้วทั้งหมดของบริษัท
ครบเป็นองค์ประชุม และบริษัท ยังได้มีการประชุมวิสามัญผู้ถือหุ้น ในวันที่ 16 มีนาคม 2550 ณ
ห้องประชุมบริษัทฯ เลขที่ 199 หมู่ที่ 3 ถ. จะนะ-สงขลา ต. ทุ่งหวัง อ. เมือง จ. สงขลา
มีผู้ถือหุ้นเข้าร่วมด้วยตนเองและโดยได้รับมอบฉันทะ รวม 32 ราย นับเป็นจำนวนหุ้นได้
2,765,851,150 หุ้น คิดเป็นร้อยละ 99.49 ของจำนวนหุ้นที่จำหน่ายได้แล้วทั้งหมดของบริษัท
ครบเป็นองค์ประชุม

ในการประชุมผู้ถือหุ้นทั้งสองครั้ง ปี 2550 ประธานในที่ประชุมได้ชี้แจงรายละเอียดวาระต่างๆ
และเปิดโอกาสให้ผู้ถือหุ้นมีสิทธิเท่าเทียมกันในการตรวจสอบการดำเนินงานของบริษัท
สอบถามแสดงความคิดเห็นและให้ข้อเสนอแนะต่างๆ
บริษัทได้มอบหมายให้เลขานุการบันทึกการประชุมถูกต้องครบถ้วน เพื่อให้ผู้ถือหุ้นสามารถตรวจสอบได้

5. ภาวะผู้นำและวิสัยทัศน์

คณะกรรมการได้มีส่วนร่วมในการกำหนดวิสัยทัศน์ กลยุทธ์ เป้าหมาย แผนธุรกิจ
และงบประมาณของบริษัท
ตลอดจนกำกับดูแลให้ฝ่ายจัดการดำเนินการอย่างมีประสิทธิภาพและประสิทธิผล
เพื่อเพิ่มมูลค่าทางเศรษฐกิจให้แก่กิจการ และความมั่นคงสูงสุดให้แก่ผู้ถือหุ้น

6. ความขัดแย้งทางผลประโยชน์

 เพื่อป้องกันความขัดแย้งทางผลประโยชน์ คณะกรรมการได้ดูแลอย่างรอบคอบ เมื่อเกิดรายการที่อาจมีความขัดแย้งทางผลประโยชน์ รวมทั้งกำหนดนโยบายและวิธีการดูแลไม่ให้ผู้บริหาร และผู้ที่เกี่ยวข้องนำข้อมูลภายในของบริษัทไปใช้เพื่อประโยชน์ส่วนตนดังนี้รายการที่อาจมีความขัดแย้งทางผลประโยชน์ คณะกรรมการได้ทราบถึงรายการที่มีความขัดแย้งทางผลประโยชน์ และรายการที่เกี่ยวโยงกัน และได้พิจารณาความเหมาะสมอย่างรอบคอบทุกครั้ง รวมทั้งมีการปฏิบัติตามหลักเกณฑ์ของตลาดหลักทรัพย์ โดยราคาและเงื่อนไขเสมือนทำรายการกับบุคคลภายนอก และได้เปิดเผยรายละเอียด มูลค่ารายการ คู่สัญญา ไว้ในรายงานประจำปี

7. จริยธรรมธุรกิจ

บริษัทได้ออกข้อพึงปฏิบัติเกี่ยวกับจรรยาบรรณของคณะกรรมการ ฝ่ายจัดการ
และพนักงานเพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ตามภารกิจของบริษัทด้วยความซื่อสัตย์สุจริต
และเที่ยงธรรม ทั้งการปฏิบัติต่อบริษัทและผู้มีส่วนได้เสียทุกกลุ่ม
รวมถึงมีการติดตามการปฏิบัติและมีการกำหนดบทลงโทษทางวินัยไว้ด้วย

8. การถ่วงดุลของกรรมการที่ไม่เป็นผู้บริหาร

 คณะกรรมการบริษัทมีจำนวน 10 ท่าน ประกอบด้วย 

กรรมการที่เป็นผู้บริหาร 5 ท่าน

กรรมการที่ไม่เป็นผู้บริหาร 2 ท่าน

กรรมการที่เป็นอิสระ 3 ท่าน คิดเป็นร้อยละ 3 ใน 10 ของกรรมการทั้งหมด

9. การรวมหรือแยกตำแหน่ง

ประธานกรรมการบริษัทเป็นกรรมการที่ไม่ได้เป็นผู้บริหาร
ไม่เป็นบุคคลเดียวกันกับประธานเจ้าหน้าที่บริหาร
เพื่อเป็นการแบ่งแยกบทบาทและความรับผิดชอบและไม่มีความสัมพันธ์ใดๆกับฝ่ายบริหารในการกำหนดนโยบายการกำกับดูแล
และการบริหารงานประจำ

10. ค่าตอบแทนกรรมการและผู้บริหาร

ค่าตอบแทนกรรมการ : บริษัทได้กำหนดค่าตอบแทนกรรมการไว้อย่างชัดเจนและโปร่งใส
โดยค่าตอบแทนอยู่ในระดับเดียวกันกับอุตสาหกรรมที่มีขนาดใกล้เคียงกัน
และได้ขออนุมัติจากที่ประชุมผู้ถือหุ้นแล้ว

ค่าตอบแทนผู้บริหาร : ค่าตอบแทนผู้บริหารเป็นไปตามหลักการและนโยบายของบริษัท
โดยพิจารณาประกอบกับผลการดำเนินงานของบริษัท และผลการดำเนินงานของผู้บริหารแต่ละท่าน

11. การประชุมคณะกรรมการบริษัท

ในปี 2550การประชุมคณะกรรมการบริษัทโดยปกติกำหนดการประชุมเป็นประจำทุกๆไตรมาส
และมีการประชุมพิเศษเพิ่มเติมตามความจำเป็น โดยมีการกำหนดวาระอย่างชัดเจนล่วงหน้า
ซึ่งมีวาระพิจารณาติดตามผลการดำเนินงานเป็นประจำ
เลขานุการคณะกรรมการบริษัทได้จัดส่งหนังสือเชิญประชุมพร้อมระเบียบวาระการประชุมและเอกสารก่อนการประชุมล่วงหน้า
7 วัน เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
ปกติการประชุมแต่ละครั้งจะใช้เวลาประมาณ 1-3 ชม. ในปี 2550
คณะกรรมการมีการประชุมทั้งสิ้นจำนวน 17 ครั้ง
โดยการเข้าร่วมประชุมของคณะกรรมการบริษัทครบองค์ประชุม

บริษัทได้มอบหมายให้เลขานุการคณะกรรมการบันทึกการประชุมเป็นลายลักษณ์อักษรทุกครั้ง
และได้นำเสนอคณะกรรมการบริษัทพิจารณารับรองรายงานการประชุมดังกล่าวก่อน
และจัดเก็บรายงานการประชุมที่ผ่านการรับรองจากคณะกรรมการ เพื่อพร้อมสำหรับการตรวจสอบ

12. คณะอนุกรรมการ

 คณะกรรมการบริษัทได้แต่งตั้งคณะอนุกรรมการเพื่อช่วยในการกำกับดูแลกิจการของบริษัทดังนี้

กรรมการตรวจสอบ มีวาระดำรงตำแหน่งคราวละ 2 ปี ประกอบด้วยกรรมการ 3 ท่าน โดยที่ 2
ท่าน เป็น

กรรรมการอิสระ ดังรายชื่อดังต่อไปนี้

  --------------------------------- -------------------------------------
  1. นายวัฒนา สุภรณ์ไพบูลย์              ประธานกรรมการตรวจสอบ/กรรมการอิสระ

  2. นายศุภศักดิ์ จิรเสวีนุประพันธ์          กรรมการตรวจสอบ/กรรมการอิสระ

  3. นายชัยวัฒน์ พงศ์พิศิษฎ์สกุล            กรรมการตรวจสอบ/กรรมการอิสระ
  --------------------------------- -------------------------------------

กรรมการตรวจสอบมีการประชุมสม่ำเสมอ ในปี 2550 มีการประชุมทั้งสิ้น 4 ครั้ง และราย
งานต่อคณะกรรมการบริษัท กรรมการตรวจสอบมีหน้าที่พิจารณาและดำเนินการ ดังต่อไปนี้

- สอบทานรายงานทางการเงินของบริษัทให้ตรงต่อความเป็นจริงครบถ้วนเพียงพอและเชื่อถือได้

- สอบทานให้บริษัทมีระบบควบคุมภายในที่เหมาะสมและมีประสิทธิภาพ

- พิจารณาคัดเลือกและเสนอแต่งตั้งผู้สอบบัญชีของบริษัท

- สอบทานให้บริษัทปฏิบัติตามข้อกำหนดและกฎหมายที่เกี่ยวข้อง

- ดูแลไม่ให้เกิดความขัดแย้งทางผลประโยชน์

- จัดทำรายงานการกำกับดูแลกิจการของคณะกรรมการตรวจสอบ โดยเปิดเผยไว้ในรายงาน
ประจำปีของบริษัท

- ปฏิบัติการอื่นใดตามที่คณะกรรมการบริษัทมอบหมาย

13. การควบคุมภายในและการตรวจสอบภายใน

คณะกรรมการ ได้มีการประเมินระบบการควบคุมภายในของบริษัท
มีความเห็นว่าระบบการควบคุมภายในของบริษัทมีความเพียงพอและเหมาะสม
สามารถป้องกันทรัพย์สินของบริษัทอันเกิดจากการที่ผู้บริหารนำไปใช้โดยมิชอบหรือโดยไม่มีอำนาจเพียงพอ
และที่ผ่านมาบริษัทไม่มีข้อบกพร่องของระบบการควบคุมภายในที่จะมีผลกระทบอย่างเป็นสาระสำคัญ
และบริษัทมีหน่วยงานทำหน้าที่ตรวจสอบเพื่อให้มั่นใจว่าบริษัทได้ดำเนินการตามแนวทางที่กำหนด
และมีประสิทธิภาพ รวมถึงตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัท

14. รายงานของคณะกรรมการบริษัท

คณะกรรมการบริษัท เป็นผู้รับผิดชอบต่องบการเงินของบริษัท และบริษัทย่อย
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอและใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการจัดให้มีการตรวจสอบการปฏิบัติการควบคุมภายในที่วางไว้อย่างสม่ำเสมอ
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง
ครบถ้วนและเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้คณะกรรมการมีความเห็นว่าระบบควบคุมภายในของบริษัท โดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทและบริษัทย่อย
ณ วันที่ 31 ธันวาคม 2550

15. ความสัมพันธ์กับผู้ลงทุน

คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใสและทั่วถึง
ทั้งรายงานข้อมูลทางการเงิน และข้อมูลทั่วไป
ตลอดจนข้อมูลสำคัญที่มีผลกระทบต่อราคาหลักทรัพย์ของบริษัท
โดยได้เผยแพร่ข้อมูลข่าวสารต่างๆดังกล่าวเพื่อให้ผู้ลงทุนและผู้ที่เกี่ยวข้องได้รับทราบ
ทั้งโดยผ่านช่องทางและสื่อการเผยแพร่ข้อมูลต่างๆของตลาดหลักทรัพย์

(5) การดูแลเรื่องการใช้ข้อมูลภายใน

บริษัทมีมาตรการดูแลการใช้ข้อมูลภายใน
โดยจะไม่เปิดเผยข้อมูลภายในก่อนการเปิดเผยสารสนเทศต่อสาธารณชน
และมีนโยบายที่จะควบคุมไม่ให้ผู้บริหารนำข้อมูลภายในของบริษัทไปใช้เพื่อประโยชน์ส่วนตน
โดยผู้บริหารต้องรายงานการซื้อขายและการถือครองหลักทรัพย์ของบริษัททุกครั้งที่มีการเปลี่ยนแปลง
และมีข้อห้ามซื้อขายหลักทรัพย์ของบริษัท โดยเฉพาะช่วง 1
เดือนก่อนที่งบการเงินจะเผยแพร่ต่อสาธารณชน ซึ่ง
บริษัทได้นำแนวทางปฏิบัติที่ดีของสำนักงานกำกับหลักทรัพย์
และตลาดหลักทรัพย์แห่งประเทศไทยมาถือปฏิบัติอย่างเคร่งครัด

(6) บุคคลากร ณ วันที่ 31 ธันวาคม 2550

  - บริษัท ซีฮอร์ส จำกัด (มหาชน)

มีพนักงานประมาณ 185 คน คนงานประมาณ 591 คน

- บริษัทไม่มีข้อพิพาทด้านแรงงานที่สำคัญในช่วง 3 ปีที่ผ่านมา